《偶成》
宋代·林希逸

老去溪干作钓翁，心閒无事与僧同。梦回喜见晓窗白，旱久愁看暮岭红。

案上旧书因暑废，樽中美酝为贫空。不凡不圣伊谁会，别是吾侬那一通。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。